hotchpotch/miracl-hf-unified huggingface dataset:
Mike Tyson’s Punch-Out!!
Mike Tyson’s Punch-Out!! on Nintendon kehittämä, nyrkkeilyaiheinen urheilupeli, joka julkaistiin NES-konsolille vuonna . Peli on jatkoa aiemmin pelihallilaitteissa tunnetulle Punch Out!! -pelisarjalle. Pelissä ohjataan nyrkkeilijää, joka kohtaa joukon erilaisia vastustajia ja lopulta ottelee Mike Tysonia vastaan.
Nintendo julkaisi "Punch-Out!!" -nimisen uuden version pelistä vuonna 1990, joka on muuten samanlainen mutta viimeisenä vastustajana toiminut Mike Tyson korvattiin hahmolla nimeltä Mr. Dream. Uusi vastustaja otteli Mike Tysonin tapaan, mutta näytti erilaiselta. Uuden version syynä oli se, että Nintendon ja Mike Tysonin välinen sopimus pelistä oli rauennut ja sopimus oli jäänyt uusimatta, sillä Tyson ei ollut enää hallitseva maailmanmestari. Myös Tysonin raiskauskohun takia oli luontevampaa jättää käyttämättä hänen nimeään pelissä.
Erotuomarina nyrkkeilyotteluissa toimii Mario.
Little-Mac -niminen nyrkkeilijä aloittaa uransa taistelemalla Maailman videonyrkkeilyseuran turnauksessa helppoja vastustajia vastaan. Pian vastukset kovenevat ja valmentaja Doc Lewis, entinen raskaansarjan maailmanmestari, joutuu koventamaan suojattinsa harjoittelua. Lopulta Mac etenee listasijoituksissa ykköseksi, jolloin hän on valmis kohtaamaan hallitsevan maailmanmestarin, Mike Tysonin.
Peli koostuu neljästä ottelusarjasta, joissa jokainen vastustaja on edellistä vaikeampi. Voitto tarkoittaa listasijoituksen nousua ja uuden vastustajan kohtaamista. Hävittyään ottelun Little Mac voi vaatia uusintaottelua, ja mikäli uusintaottelukin päättyy häviöön, listasijoitus laskee ja seuraava ottelu käydään jo aiemmin voitetun vastustajan kanssa. Parin tappion jälkeen peli loppuu. Salasanan saa aina uuteen sarjaan noustua, eli käytännössä kolmen tai neljän ottelun välein. Peli on sikäli täysin epärealistinen, että nyrkkeilijät eivät liiku ollenkaan ottelun aikana, vaan pysyvät keskellä kehää. Ideana on löytää vastustajan heikot kohdat ja oppia torjumaan heidän omat erikoisliikkeensä. Monet vastustajien erikoisliikkeet ovat varsin mielikuvituksellisia.
Neljän ottelusarjan vastustajat ovat:
Minor Circuit
Major Circuit
World Circuit
Unelmaottelu
Pelissä on viides ottelusarja, joka aukeaa pelattavaksi vain koodilla.
Samira Saïd
Samira Saïd (alias Samira Bensaïd, arabiaksi سميرة سعيد‎ ) on marokkolainen laulaja, joka on tehnyt vuosien varrella uraansa erityisesti Marokosta ja Egyptistä käsin.
Saïd aloitti laulamisen yhdeksänvuotiaana. Vuonna 1980 hän osallistui Eurovision laulukilpailuun historian ensimmäisenä ja toistaiseksi ainoana Marokon edustajana. Hän esitti kappaleen ”Bitakat hob” ja sai seitsemän pistettä sijoittuen kahdeksanneksitoista. Kilpailuun osallistui yhteensä yhdeksäntoista maata.
Saïd on levyttänyt uransa aikana yli 30 musiikkialbumia. Hän on onnistunut pysymään yhtenä arabimusiikin kärkinimistä. Hän on aina pyrkinyt löytämään uusia ideoita musiikkiinsa pitääkseen tyylinsä tuoreena ja on hyödyntänyt musiikissaan useita eri tyylilajeja kuten tarabia, raita, jazzia ja hidasta musiikkia.
Vuonna 2003 Saïd voitti World Music Awardin sekä BBC-palkinnon parhaana Lähi-idän artistina albumillaan "Youm Wara Youm". Vuonna 2006 hän lauloi jalkapallon Afrikan-mestaruuskilpailujen avajaisissa Kairossa.
Saïd on naimisissa liikemies Mustapha Naboulssin kanssa, ja heillä on poika Shadi.
Katariina Hänninen
Katariina Hänninen (s. 1. joulukuuta 1982 Toholampi) on suomalainen poplaulaja.
Hänninen voitti Suomen suurimman valtakunnallisen karaoke-laulukilpailun "King Karaoken" 23. lokakuuta 2003. Seuraavana vuonna hän voitti "Golden Stars" -kilpailun naisten sarjan. Kilpailuun osallistuttiin tallennetulla laulunäytteellä, joiden perusteella 700 kilpailijasta kymmenen kutsuttiin semifinaaliin Turkuun 12.–13. toukokuuta. Tuomaristo valitsi voittajat finaalissa Seinäjoen Tangomarkkinoilla 7.–8. heinäkuuta. Hänninen oli myös yleisöäänestyksen ylivoimainen suosikki.
Hännisen ensimmäinen single ”Kuolematon” ilmestyi vuonna 2004 ja esikoisalbumi "Pimenee" 1. kesäkuuta 2005. Albumilta julkaistiin yhteensä viisi singleä, joista helmikuussa ja elokuussa 2005 julkaistut ”Paha tuuli” ja ”Polvistukaa” -singlet menestyivät parhaiten.
Hänninen osallistui vuoden 2006 Eurovision laulukilpailun Suomen karsintoihin kappaleilla ”Pala taivasta” ja ”Liian aikaisin”, mutta häntä ei valittu edustamaan Suomea.
Esikoisalbumin jälkeen Hänniseltä on julkaistu vielä kaksi singleä, ”Turpa kii” 1. lokakuuta 2007 sekä ”Omilla ehdoilla” 17. syyskuuta 2008. Hänninen kirjoitti marraskuussa 2008 kotisivujensa blogiin toisen studioalbumin olevan lähes valmis, mutta sitä ei koskaan julkaistu.
Nykyisin Hänninen esiintyy muutaman kerran vuodessa duo- ja triokokoonpanoilla.
Jooseppi
Jooseppi on suomalainen miehen etunimi. Nimi Jooseppi on suomalainen vastine raamatulliselle Joosef-nimelle.
Väestörekisterikeskuksen mukaan Jooseppi-nimen on 1900-luvun alusta vuoden 2016 loppuun mennessä saanut 2423 henkilöä.
Juuso
Juuso on suomenkielinen miehen etunimi. Nimi pohjautuu Raamatun nimeen Joosef. Juuson nimipäivä on 19. maaliskuuta. Suomessa on maaliskuuhun 2016 mennessä ollut 10 802 Juusoa. Juuso esiintyy myös sukunimenä.
Josefiina
Josefiina on suomalainen naisen etunimi, jonka vastine suomenruotsalaisessa nimipäiväkalenterissa on Josefina. Kummallakin on nimipäivä 19. maaliskuuta. Nimestä tavataan eri kirjoitusasuja, kuten Josefin, Josefine ja Josephine.
Väestörekisterikeskuksen mukaan Suomessa on nimi Josefiina 1900-luvun alusta vuoden 2009 loppuun mennessä 8484 ja Josefina 4758 henkilölle.
Josefiina on melko vanhanaikainen nimi, joka on feminiininen muoto hepreankielisestä nimestä "Yosef", eli suomalaisittain Joosef. Josefiina on siis Joosefin niin sanottu "sisarnimi". Nimet ovat todennäköisesti tulleet suomen kieleen germaanisina lainoina.
Joosef
Joosef on miehen etunimi.
Joosef tulee hepreankielisestä sanasta "jasaf", joka merkitsee 'Jumala lisää' tai 'Jumala antaa lisää (lapsia)'. Nimi on tullut tunnetuksi Raamatusta, jossa mainitaan useita tämän nimisiä henkilöitä. Joosef on nimen suomalainen muoto, useissa muissa maissa se esiintyy muodossa Josef tai Joseph.
Suomen almanakassa nimi on esiintynyt erilaisissa kirjoitusasuissa ("Josephus", "Joseph", "Josef") sekä 19. maaliskuuta että 22. joulukuuta vuosina 1708–1888. Vuodesta 1890 Joosefin korvasi rinnakkaisnimi "Jooseppi". Nimi palautettiin almanakkaan vuonna 1995.
Suomessa Joosef-nimen on 1900-luvun alusta maaliskuuhun 2016 mennessä saanut Väestörekisterikeskuksen tietojen mukaan 201 henkilöä. Muodossa Josef nimen on samana aikana saanut noin 1300 henkilöä.
Luca Signorelli
Luca Signorelli (syntymänimeltään "Luca d’Egidio di Ventura", n. 1450 – 16. lokakuuta 1523) oli italialainen taidemaalari.
Signorelli oli syntyisin Cortonan kaupungista. Hänen taiteelleen oli ominaista kiinnostus ihmisen anatomiaan ja liikkeen esittämiseen. Signorellin päätyö on vuosina 1499–1503 maalattu Orvieton tuomiokirkon freskosarja "Viimeinen tuomio". Signorelli maalasi myös Rooman Sikstuksen kappeliin freskon "Mooseksen teot".
Muita töitä on Monte Oliveton luostarissa oleva freskosarja Benedictus Nursialaisen elämästä (1498–1508)
Elementaali
Elementaali (en. "elemental", suomennettu myös alkuvoima tai alkeisvoima) on nimitys, jolla tarkoitetaan elementtien henkiä eli luontokappaleita, jotka ovat kehittyneet neljässä alkuaineessa: maassa, ilmassa, tulessa ja vedessä. Kabbalistit nimittävät niitä myös gnoomeiksi (maan henget), sylfeiksi (ilman henget), salamantereiksi (tulen henget) ja undiineiksi (veden henget). Nimitys on omaksuttu myös muun muassa teosofiaan.
Elementaalit ovat persoonattomia luonnon voimia, ennemmin kuin varsinaisia henkiolentoja, ja niillä on tärkeä rooli okkulttisessa toiminnassa, muun muassa magiassa.
Nykyisin elementaalit on omaksuttu myös fantasiaroolipeleihin.
Kokkolan rautatieasema
Kokkolan rautatieasema (, ) on Suomen rataverkon liikennepaikka Kokkolan kaupungissa Keski-Pohjanmaalla Pohjanmaan radalla. Rautatie Kokkolaan valmistui vuonna 1885 ja edelleen Ouluun 1886. Seinäjoen rautatieasemalle on matkaa 133,4 kilometriä.
Kokkolan asemarakennus on niin sanottujen "Oulun radan" asemien tyyppipiirustusten mukaan rakennettu asema, jonka on suunnitellut Knut Nylander.
Kokkolan rautatieasema on risteysasema, jossa Pohjanmaan radasta haarautuu sivurata Ykspihlajan satamaan ja teollisuusalueelle. Liikennepaikalla on runsaasti sekä tavara- että henkilöliikennettä. Asema sai VR:n Vuoden asema -palkinnon vuonna 2010. Asema sai raidemonitorit kesällä 2011. Raiteilta 1 ja 2 liikennöidään pääsääntöisesti Helsingin suuntaan ja raiteelta 3 Oulun suuntaan. Muutama pohjoisen juna kulkee myös raiteilta 1 ja 2.
Kokkolan lipunmyynti on loppunut vuoden 2016 alussa.
Virheellinen todistelu
Virheellinen todistelu tarkoittaa argumentaatiovirhettä, jossa perustelu on muodollisesti oikein, mutta siinä on semanttinen virhe. Sille on vaikeaa antaa yleistä muotoa, mutta se on varsinkin matematiikkaa käyttävässä retoriikassa yleistä. Yleisimmillään virheellinen todistus liittyy nollalla jakamiseen.
Tässä virhe on ensinnäkin reifikaatio (metaforan kohteleminen reaalisena) ja toisaalta premissin pitäminen argumenttina sellaisenaan (ruokatottumuksien premissin eli moraalikäsityksen pitämistä ruokatottumuksena itsenään). Ensimmäisenä Machiavellin metafora pakkotilasta reifioidaan reaaliseksi aineenvaihdunnaksi. Hindujen lihansyöntikielto puolestaan on savuverho. Virheellinen todistelu sitten liittyy reifikaatiolla saadun subjektiivisista ominaisuuksistaan riisutun metaforan pitämisenä toisen metaforan premissinä, ja tämän premissin pitämisenä sitten itse argumenttina (nälkävuodesta selviäminen). Tätä todistelua, jota voidaan pitää myös sanahelinänä tai Chewbacca-puolustuksena, on todella käytetty sfnetin alkuaikoina.
Aulikki Oksasen sanoin "nälkäisten vatsat eivät suudelmista täyty" (pakkotilasta ei selviä moraalisesti toimimalla).
Oletetaan, että
Muutetaan molemmat alkutekijöihinsä
Otetaan molemmilta puolin yhtälöä neliöjuuri
joka on sama kuin
Jos lavennamme nimittäjät pois kertomalla molemmat puolet formula_5 ja formula_6, saamme
Mutta minkä tahansa luvun neliöjuuren nostaminen toiseen potenssiinsa tuottaa alkuperäisen luvun, joten
"MOT"
Tämä todistus on kuitenkin virheellinen, sillä siinä käytetään neliöjuurta väärin:
Tämä periaate on kuitenkin totta vain, jos "y" on positiivinen luku. Se ei siis päde -1:llä
Oletetaan että x kuuluu avoimelle välille ]0,1[:
Otetaan molemmilta puolilta logaritmi. Voimme tehdä tämän silloin kun "x" > 0, sillä logaritmit ovat monotonisesti kasvavia.
Koska luvun 1 logaritmi on 0, saamme
Jakamalla ln ("x") :llä saamme
"MOT"
Virhe on viimeisessä vaiheessa eli jakolaskussa. Virhe on ilmeinen, sillä siinä jakaja on negatiivinen. Tällöin myös osamäärän etumerkin tulisi vaihtua. Jako- tai kertolasku negatiivisella luvulla muuttaa tulon tai osamäärän vastaluvukseen: toisin sanoen, tuloksen tulisi olla 1 > 0, joka on oikea tulos.
Olkoon "a" ja "b" kumpikin 4 (nollasta poikkeava positiivinen luku)
Kerrotaan molemmat puolet "a":lla
Vähennetään molemmilta puolilta formula_15
Jaetaan molemmat puolet tekijöihinsä
Supistetaan formula_18:llä
Asetetaan muuttujille arvot:
"MOT"
Tässä virhe on supistaminen (a-b):llä. Jos ja kun a = 4 ja b = 4, tällöin a-b = 0, ja nollalla jakaminen on matemaattisesti kielletty operaatio.
Jimmy Conrad
James "Jimmy" Conrad (s. 12. helmikuuta 1977, Temple City, Kalifornia) on yhdysvaltalainen jalkapalloilija, joka pelaa MLS-liigassa Sporting Kansas Cityssä. Pelipaikaltaan hän on puolustaja.
Conrad aloitti jalkapalloharrastuksensa pelaamalla Santa Anita Stallionsin juniorijoukkueessa. Hän pelasi myös koulunsa Temple City High Schoolin joukkueessa Mountain View Youth Soccer Leaguessa. Vuosina 1994 ja 1995 hän pelasi jalkapalloa San Diego State Universityn joukkueessa, kunnes siirtyi Kalifornian yliopistoon UCLA:aan. 1997 Conrad voitti UCLA:n joukkueen kanssa . Conradia ei varattu MLS:ään, joten hän teki sopimuksen A-Leaguessa pelanneen San Diego Flashin kanssa. Joukkue voitti Tyynenmeren divisioonan mestaruuden ja 1999 Conrad siirtyi MLS:n San Jose Clashiin (vuodesta 2000 San Jose Earthquakes). 2001 Conrad oli mukana voittamassa MLS:n mestaruutta. Vuonna 2003 hän siirtyi liigan palkkakaton vuoksi Kansas City Wizardsiin (vuodesta 2010 Sporting Kansas City). Hän oli seuraavana vuonna joukkueensa mukana voittamassa Lamar Hunt U.S. Open Cupia. Samana vuonna hänet valittiin liigan toiseksi parhaaksi puolustajaksi. Seuraavana vuonna hänet valittiin liigan parhaaksi puolustajaksi.
Conrad debytoi Yhdysvaltojen maajoukkueessa 7. heinäkuuta 2005 Kuubaa vastaan. Hänet valittiin Saksan MM-kisojen 2006 miehistöön. Hän pelasi kaikkiaan 28 maaottelua ja teki niissä yhden maalin vuosina 2005–2010.
Conrad kirjoitti jalkapalloaiheisia kolumneja Sports Illustratedin www-sivuille, kunnes siirtyi 2005 ESPN:n Soccernetin kirjoittajaksi.
British Midland International
British Midland International (BMI) oli Ison-Britannian toiseksi suurin täyden palvelun lentoyhtiö. Yhtiön päämaja oli Donington hall'issa lähellä Nottinghamin lentokenttää. Yhtiöllä oli lentokohteita Euroopassa, Yhdysvalloissa, Intiassa, Karibialla ja Saudi-Arabiassa. Yhtiön tärkeimpiä tukikohtia olivat Lontoon Heathrow sekä Manchester.
Toukokuussa 2009 EU hyväksyi sen, että Lufthansa ottaa BMI:n omistukseensa. BMI oli ennen tätä menettänyt lentokelpoisuutensa, koska sen tappiollisuus oli syönyt kassan heikompaan kuntoon kuin mitä lentoyhtiöille on sallittu.
BMI:n laivasto koostui seuraavista lentokoneista maaliskuussa 2007:
Verenpisara (yhtye)
Verenpisara on vuonna 1999 perustettu suomalainen heavy metal -yhtye. Maaliskuussa 2001 ilmestyi yhtyeen ensimmäinen EP, "Sinun tyyneytesi vie voiton kaikesta", josta pian tehtiin myös musiikkivideo. Ensimmäisen albuminsa äänityksen Verenpisara aloitti saman vuoden syksyllä. Se julkaistiin 22. huhtikuuta 2002 nimellä "Aamunodottaja". Albumi pääsi samalla viikolla Suomen virallisella listalla 29. sijalle. Sen lisäksi Radiomafia valitsi Aamunodottajan viikon levyksi. Albumin julkaisun yhteydessä Suomen Punainen Risti närkästyi levyn kannessa olleesta punaisesta rististä, ja levyt jouduttiin tavaramerkkikohun saattelemana vetämään pois kaupoista. Levy-yhtiö pahoitteli asiaa, ja kansitaiteen mentyä uusiksi, levyt palautuivat kauppoihin. Toinen albumi "Happosadetta" ilmestyi vuonna 2003, ja siltä ilmestyi kaksi singleä. Bändin kolmas levy, "Irtileikattu", ilmestyi vuonna 2005.
Yhtyeen kitaristit Tomi Koivusaari ja Santeri Kallio ovat myös Amorphiksen jäseniä.
Verenpisara on esiintynyt Down by the Laiturissa, Tuskassa, Tammerfestissa ja Midnight Party Planetissa. Vuonna 2005 yhtye vaihtoi levy-yhtiönsä BMG:stä Spinefarmin Rankaan.
Yhtye julkaisi uuden levyn "Eilinen on kuollut" helmikuussa 2011 vaihdettuaan levy-yhtiötä Stay Heavy Recordsille.
Argumentum ad logicam
Argumentum ad logicam on argumentaatiovirhe, joka merkitsee premissivirhepäätelmää; se tunnetaan myös nimellä ”argumentointi virhepäätelmään vedoten”. Sen yleinen kaava on:Tässä Y:n vastalause X:n non sequiturista on kyllä totta ja argumenttina validi, mutta siitä kuitenkaan ei seuraa, etteikö Misse voisi olla kissa. Loogisesti tämä tilanne on NOTin käyttöä tilanteessa, jossa operandin pitäisi olla OR. Siispä Y syyllistyy "argumentum ad logicamiin".
Tässäkin oikea vastaus olisi et "välttämättä" ole saksalainen. Loogisesti tässä tilanteessa käytetään NOT AND tilanteessa, jossa operandin pitäisi olla OR.
Tästä argumentointivirheestä on olemassa myös käänteinen muoto:Tässä johtopäätös Q (vapaasti putoava kappale saavuttaa putoamiskiihtyvyyden) on oikea, mutta sen perustelu P (enkelit työntävät sitä alaspäin) on virheellinen.
Best of the Beast
Best of the Beast on Iron Maidenin ensimmäinen kokoelmalevy, joka julkaistiin vuonna 1996. Se sisältää yhtyeen tunnetuimmat kappaleet vuosilta 1975–1995 sekä yhden uuden kappaleen (”Virus”) ja kaksi kappaletta yhtyeen ensimmäiseltä demolta "The Soundhouse Tapes" (”Iron Maiden” ja ”Strange World”).
Albumi on julkaistu sekä yhden että kahden CD:n versioina. Kokoelmalevystä on julkaistu myös erikoispainos, jonka mukana tulee 56-sivuinen kirja yhtyeen historiasta. Myös neljän levyn vinyyliversio on olemassa.CD 1
CD 2
LP 1
LP 2
LP 3
LP 4
Argumentum ad nauseam
Argumentum ad nauseam (kirjaimellisesti ”argumentointia pahoinvointiin saakka”) merkitsee argumentointia asian toistamisella ilman uutta asiaa. Se kuuluu argumentointivirheisiin. Se yhdistyy usein sanahelinään sekä ignoratio elenchiin. Argumentum ad nauseam kuuluu usein diktatuurien retoriikkaan. Joseph Goebbelsin sanoin ”"Kun valhetta toistetaan riittävän monta kertaa, se muuttuu totuudeksi"”. Loogisesti kuitenkaan saman asian toistaminen ei todista yhtään mitään. Sen yleinen kaava on:
Sekakuoro
Sekakuoro on kuoro, jossa on laulajina sekä miehiä että naisia. Useimmat sekakuorot ovat neliäänisiä, eli niissä on neljä stemmaa. Naiset laulavat yleensä kahta korkeinta eli sopraanoa ja alttoa ja miehet kahta matalinta, tenoria ja bassoa. Myös yksittäisiä miesalttoja tai tenoria laulavia naisia voi sekakuoroissa nähdä.
Virheellinen premissi
Virheellinen premissi on argumentaatiovirhe, jossa premissi ei pidä paikkaansa. Virheellisen premissin tapauksessa looginen päättelyketju on muodollisesti oikea eikä looginen analyysi paljasta argumenttia virheelliseksi. Virheellinen premissi on sukua hätäiselle päätelmälle sekä non sequiturille. Sen yleinen muoto on seuraava:Ylläolevassa esimerkissä premissi "jos kadut ovat märkiä, on satanut" on virheellinen ja perustuu non sequitur -päättelyvirheeseen. Todellisuudessa kadut voivat olla märkiä muistakin syistä.
SAML
SAML () on XML-standardi tietojärjestelmien käyttäjien tunnistamiseen ja valtuuttamiseen liittyvien tietojen jakamiseen tietoverkossa. Sen pääasiallinen käyttötarkoitus on WWW-selaimella tapahtuvan kertakirjautumisen (Single Sign-On, SSO) toteuttaminen esimerkiksi verkko- ja intranetpalveluiden välille.
SAML on OASIS:ksen "Security Services Technical Committeen" määrittelemä ja ylläpitämä. OASIS on hyväksynyt yhteensä 3 standardia, jotka ovat SAML 1.0 vuodelta 2002, SAML 1.1 vuodelta 2003 sekä SAML 2.0 vuodelta 2005.
Liberty Alliance
Liberty Alliance tai Project Liberty on standardisoimisjärjestö, joka kehittää federoituun identiteetinhallintaan tarkoitettuja Web Service-standardeja. Järjestön standardeja voidaan käyttää organisaatioiden sisäiseen tai niiden väliseen käyttäjäntunnistukseen. Liberty Alliancen tarkoitus on mahdollistaa käyttäjän kirjaantuminen sisään yhteen palveluun ja tämän jälkeen käyttää useiden samaan luottamusverkostoon kuuluvia palveluita.
Opiskelijakirjasto
Opiskelijakirjasto oli yksi niistä Helsingin yliopiston kirjastoista, jotka yhdistettiin vuonna 2012 uuteen Helsingin yliopiston kirjastoon ja sen keskustakampuksen pääkirjastoon.
Opiskelijakirjasto profiloitui palvelemaan erityisesti keskustakampuksen perustutkinto-opiskelijoiden tarpeita. Kirjasto lainasi ennen kaikkea kurssikirjallisuutta, ja lisäksi sillä oli laajat kokoelmat sekä muuta tieteellistä kirjallisuutta että kaunokirjallisuutta. Vuonna 2004 kirjaston painetun kokoelman laajuus oli yhteensä 340 000 nidettä, minkä lisäksi sinne tuli yli kaksi sataa kausijulkaisua.
Opiskelijakirjasto oli alun perin Ylioppilaskunnan kirjasto. Se perustettiin Yleinen Ylioppilaskirjasto (ruots. "Allmänna Studentbibliotek") -nimisenä jo vuonna 1858, kun yliopiston osakuntien vanhat kirjastot yhdistettiin. Yleinen Ylioppilaskirjasto toimi aluksi Pihlflycktin talossa (nykyinen osoite Hallituskatu 3) vuoteen 1870 asti ja sen jälkeen Ylioppilastalossa (nykyään Vanha ylioppilastalo, Mannerheimintie 3). Vuonna 1892 kirjasto sai oman rakennuksen ja uudeksi nimekseen (vuoteen 1974 asti) Ylioppilaskunnan kirjasto ("Studentkårens bibliotek"). Vuonna 1974 ylioppilaskunta luovutti kirjaston valtiolle, ja vuodet 1974–1996 kirjasto kuului hallinnollisesti Helsingin yliopiston kirjastoon (nyk. Kansalliskirjasto). Vuonna 1997 Opiskelijakirjasto kuitenkin irrotettiin Helsingin yliopiston kirjastosta yliopiston konsistorin alaiseksi erillislaitokseksi.
Kirjasto siirtyi vuonna 1996 Domus Academicalta entiseen Pukevan tavarataloon Vuorikadulle. Korttelin sisäpihalle rakennetussa uudisrakennuksessa toimiva oppimiskeskus Aleksandria avattiin vuonna 2003. Vuonna 2009 Opiskelijakirjasto siirtyi osoitteeseen Fabianinkatu 32. Vuonna 2010 Opiskelijakirjaston entisten tilojen paikalle aletiin rakentaa uutta kirjastorakennusta Helsingin yliopiston kirjaston Keskustakampuksen kirjastolle. Tämä Kaisa-taloksi kutsuttu rakennus avautui yleisölle syksyllä 2012. Opiskelijakirjaston kokoelmat ja palvelut on sulautettu keskustakampuksen kirjastoon.
Verilöyly
Verilöylyllä saatetaan tarkoittaa joukkomurhaa, paljon uhreja vaatinutta taistelua tai muuta sellaista.
Verilöylyjä tunnetaan lähes jokaisen valtion alueella ja jokaisen kansan keskuudessa, mutta tunnetuimpia ovat muun muassa Kiinassa tapahtunut Taivaallisen rauhan aukion mielenosoituksen yhteydessä tehty verilöyly, Ruandan kansanmurha, Yhdysvaltain sisällissodan verilöylyt, Kosovon sodan verilöylyt sekä 2000-luvun alussa tapahtuneet koulusurmat niin Yhdysvalloissa kuin Suomessakin.
Vähemmälle sijalle ovat jääneet alkuasukkaita kohtaan tehdyt veriteot Afrikassa, Amerikassa ja Australiassa. Esimerkkeinä mainittakoon Wounded Kneen verilöyly ja Kalifornian kultaryntäyksen yhteydessä tehdyt verilöylyt intiaaneja kohtaan Yhdysvalloissa, samoin kuin Australian ja Afrikan mantereen alkuasukkaiden kokemat joukkomurhat. Lisäksi myös eri mantereiden alkuperäisheimojen toisiaan vastaan käytyjen sotien yhteydessä suoritetut veriteot eivät useimmiten suhteessa eroa muun muassa Vietnamin sodan tapahtumista.
Aita
Aita on rakennelma, jolla erotetaan tai rajataan alueita toisistaan. Esimerkiksi tontti voidaan rajata aidalla. Aidalla voidaan estää karjaa karkaamasta laidunalueilta. Aita voi myös toimia pelkkänä näkösuojana tai koristeena, esimerkiksi talvella aidan voi tehdä lumesta ja jäästä.
John Corabi
John Corabi (26. huhtikuuta 1959 Philadelphia, Pennsylvania) oli Mötley Crüen laulaja, joka astui kehiin Vince Neilin erottua yhtyeestä. Yhtye mieltyi välittömästi Johnin ”soundiin” ja hänet otettiin mukaan yhtyeeseen. Yhtyeen menestys kuitenkin heikkeni Corabin liityttyä siihen. Keikkoja ei enää myyty loppuun, vaan yleisömäärät putosivat kahteen-kolmeensataan.
Asianajajat puuttuivat peliin ja yrittivät saada takaisin Mötley Crüen entisen kokoonpanon (Vince Neil, Nikki Sixx, Tommy Lee ja Mick Mars). Vuosia myöhemmin Corabi erotettiinkin yhtyeestä. Syynä oli se, ettei hän ollut tarpeeksi kuuluisa. Erottaminen johtui myös osittain Mötley Crüen levy-yhtiön painostuksesta.
Nykyään Corabi soittaa The Dead Daisies -nimisessä yhtyeessä.
Corabi soittaa myös Eric Singer Project -nimisessä yhtyeessä, jossa on Unionin, KISSin ja Alice Cooperin jäseniä
Corabi on myös ollut Ratt-yhtyeen soolokitaristi vuodesta 2000 vuoteen 2008
Luettelo post-punk-yhtyeistä
Tämä on luettelo post-punk-yhtyeistä. Mukana on yhtyeitä perinteisestä post-punk-liikkeestä sekä toisen aallon post-punkista.
Yhtyeitä, jotka ovat vaikuttaneet alkuperäiseen post-punk-liikkeeseen.
Toisen aallon post-punk -yhtyeitä, sekä yhtyeitä, jotka ovat ottaneet huomattavasti vaikutteita post-punkista.
Luis Marín
Luis Antonio Marín Murillo (s. 10. elokuuta 1974) on costaricalainen jalkapalloilija ja Costa Rican jalkapallomaajoukkueen tämänhetkinen kapteeni. Pelipaikaltaan hän on puolustaja ja on edustanut kotimaansa LD Alajuelensea lukuun ottamatta kuutta peliä uruguaylaisessa River Platessa vuonna 1999.
Marín on Costa Rican kaikkien aikojen eniten maaotteluja pelannut pelaaja. Hän on pelannut 123 maaottelua, joissa on tehnyt viisi maalia . Marín oli mukana vuosien 2002 ja 2006 MM-kisoissa.
Kate Beckinsale
Kathrin Romery ”Kate” Beckinsale (s. 26. heinäkuuta 1973 Finsbury Park, Lontoo, Yhdistynyt kuningaskunta) on englantilainen näyttelijä.
Beckinsalen vanhemmat ovat näyttelijät Judy Loe ja Richard Beckinsale. Hän seurasi vanhempiensa jalanjälkiä näyttelijäksi ja teki ensimmäisen televisioesiintymisensä jo neljävuotiaana. Hänen elokuvadebyyttinsä tapahtui televisioelokuvassa "Gestapo kannoilla" ("One Against the Wind"). Ensimmäinen teatterielokuva, jossa Beckinsale esiintyy, on William Shakespearen näytelmän elokuvasovitus "Paljon melua tyhjästä" vuodelta 1993. Elokuva "Pearl Harbor" nosti Beckinsalen kuuluisuuteen vuonna 2001. Sen jälkeen hänellä on ollut useita rooleja draama-, komedia- ja toimintaelokuvissa.
Kate Beckinsalen isä Richard kuoli vuonna 1979. Hänen leskeksi jäänyt äitinsä meni uusiin naimisiin ohjaaja Roy Battersburyn kanssa. Uuteen perheeseen kuuluivat myös Battersburyn lapset edellisestä avioliitosta. Beckinsalella on myös biologinen sisarpuoli, näyttelijä Samantha Beckinsale, mutta he eivät pidä säännöllistä yhteyttä toisiinsa.
Beckinsale kouluttautui Hammersmithissä, Lontoossa sijaitsevassa tyttökoulussa nimeltä Godolphin and Latymer School. Hän oli mukana myös paikallisessa nuorisoteatterissa. Nuorena Beckinsale harrasti myös kirjoittamista ja voitti kaksi runouden ja kaunokirjallisuuden kirjoituspalkintoa. Hän opiskeli myöhemmin Oxfordin New Collegessa kieliä ja oli mukana myös yliopiston draamatuotannoissa. Murrosikä oli vaikeaa aikaa Beckinsalelle; hän kärsi hermoromahduksen ja sairastui anoreksiaan 15-vuotiaana. Hän kävi neljän vuoden ajan psykoanalyysissa.
Kate Beckinsalella on yksi tytär, vuonna 1999 syntynyt Lily Mo Sheen, jonka isä on Beckinsalen entinen kihlattu, näyttelijä Michael Sheen. Beckinsale avioitui ohjaaja Len Wisemanin kanssa vuonna 2004 Bel Airissa, Kaliforniassa.Beckinsale ilmoitti vuonna 2015 parin eroavan 11 avioliittovuoden jälkeen.
Elli Castrén
Elli Castrén (oikealta nimeltään Elli Ilona Castrén-Kytömaa, s. 10. kesäkuuta 1944 Helsinki) on suomalainen näyttelijä. Hän on tehnyt lähes sata roolia Suomen Kansallisteatterissa vuodesta 1966 lähtien.
Castrén teki kaksi ensimmäistä elokuvaroolia 1960-luvulla ollessaan vielä teatterikoululainen, mutta hänet nähtiin valkokankaalla seuraavan kerran vasta 1980-luvulla, jolloin hän alkoi näytellä sihteeri Unelma Säleikköä "Uuno Turhapuro" -elokuvissa. Televisiossa Castrén on näytellyt televisiosarjassa "Kotikatu" Niina Luotolan äitinä. Castrén toimi myös Tupun, Hupun ja Lupun ääninäyttelijänä animaatiosarjassa "Ankronikka".
Castrén sai Ida Aalberg -palkinnon vuonna 1983 Ismo Kallion kanssa.
Elli Castrén kuuluu Castrénin sukuun. Hänen isänsä oli vesirakennuksen professori Viljo Castrén ja hänen vanhempi veljensä arkkitehti Heikki Castrén. Hän on ollut naimisissa näyttelijä Jaakko Kytömaan kanssa vuodesta 1973 lähtien. Pariskunnalla on kaksi lasta.
Albert Gebhard
Albert Gebhard (29. huhtikuuta 1869 Toholampi – 15. toukokuuta 1937 Helsinki) oli suomalainen taidemaalari, kuvittaja sekä sanomalehti- ja pilapiirtäjä. Hän vaikutti Suomen taiteen kultakaudella.
Gebhardin johdolla perustettiin vuonna 1933 Suomen Taidepiirtäjäliitto (nykyinen Grafia). "Jeppe" toimi myös Helsingissä Suomen Taideyhdistyksen piirustuskoulun opettajana ja rehtorina. Hän piirsi pilakuvia ja karikatyyrejä mm. Tuulispäähän, Kurikka-lehteen, Garmiin sekä Eric Vasströmin perustamaan Hovnarren-lehteen.
Gebhard aloitti taiteen opiskelun Suomen Taideyhdistyksen piirustuskoulussa Helsingissä vuonna 1887–1889 ja jatkoi opintojaan Pariisissa Atelier Cormonissa 1890–1891 ja Académie Julianissa 1898 sekä Italiassa Firenzessä Scuola liberassa 1897–1898. Hän osallistui Pietarissa 1898 "Venäläisten ja suomalaisten näyttelyyn." Gebhardin maalaukset kuvasivat usein tavallisen kansan elämää. Hän maalasi myös runsaasti muotokuvia.
Hänen vanhempansa olivat metsänhoitaja Albert Fredrik Gebhard ja Olivia Ottiliana o.s. Ohberg. Hän oli naimisissa neljä kertaa. Ensimmäinen puoliso oli Emma Fredrika Hämäläinen o.s. Kekoni, toinen puoliso Sanni Maria o.s. Friberg, kolmas Elin Maria o.s. Idström ja neljäs Terttu Maria o.s. Makkonen.
Uusi Tuuli
Uusi Tuuli on kansalaisjärjestö, joka toimii pääasiassa kehitysmaakysymysten parissa. Järjestön tarkoituksena on sen omien tiedotteiden mukaan aatteellisena yhteenliittymänä toimien edistää kansainvälistä solidaarisuutta, oikeudenmukaista kansainvälistä taloudellista järjestystä, rauhaa ja keskinäistä yhteisymmärrystä yksityisten ihmisten ja kansojen välillä.
Näiden asioiden puolesta toimiakseen Uusi Tuuli -yhdistys on kunnostanut Eestaas Oy:n omistamasta Estellestä valtamerikatsastetun, purjehduskelpoisen aluksen, jolla voidaan sekä harjoittaa Reilun kaupan tiedotustoimintaa että kuljettaa avustustavaraa Euroopasta kehitysmaihin ja Reilun kaupan tavaraa kehitysmaista Eurooppaan.
Toimintatapana yhdistyksellä on tuottaa lisää "kulutuskarkureita". Tämä on keskeistä, koska maailman ongelma ei järjestön mukaan niinkään ole sen köyhät, vaan sen rikkaat.
Uusi Tuuli tekee yhteistyötä maailmanparannushenkisten kansalaisjärjestöjen kanssa ympäri Euroopan. Esimerkkeinä Estellen Välimerenkiertue 2000, joka toteutettiin yhdessä eteläeurooppalaisten kansalaisjärjestöjen kanssa osana Jubilee 2000 -kampanjaa ja Angola-projekti 2001–2003, jota toteutettiin yhdessä suomalaisten, eurooppalaisten ja angolalaisten kansalaisjärjestöjen kanssa.
Laivanvarustuksen ohella yhdistys harjoittaa monenlaista kulttuuri-, talous- ja liikennepoliittista propagandatoimintaa esimerkiksi pitämällä polkupyöräkirpputoria Turussa Aurinkotehtaalla.
Vuonna 2007 Uusi Tuuli toteutti yhdessä italialaisten Pangean ja LiberoMondon, kreikkalaisen Gaian ja maltalaisen KKG:n kanssa Make Fair Trade Greener -hankkeen, joka keskittyi tiedottamaan reilusta kaupasta ja ympäristöasioista sekä herättämään keskustelua reilun kaupan ympäristövaikutuksista ja tasa-arvoisemmista Etelän ja Pohjoisen välisistä suhteista. Hankkeen yhtenä toimintakokonaisuutena purjelaiva Estelle kiersi Itämeren ja Britteinsaarten satamakaupungeissa toteuttamassa tiedotus- ja kampanjatapahtumia. Estelle vieraili muun muassa Rostockissa G8-kokouksen aikaan.
Osana hanketta kehitettiin yhdessä hankekumppanien kanssa materiaalia, jota käytetään peruskouluissa oppituntien pitämiseen reilusta kaupasta ja ympäristöasioista. Yhä edelleen sekä opettajia että Uuden tuulen ja muiden järjestöjen vapaaehtoisia koulutetaan hyödyntämään materiaaleja. Lisäksi hankkeen osana tehdään tutkimus kansainvälisen tavarakuljetuksen ympäristövaikutuksista.
Uusi Tuuli järjestön arkisto on tallennettuna Kansan Arkistoon, jossa se on vapaasti käytettävissä.
Eclipse (IDE)
Eclipse on ohjelmointiympäristö, joka tukee muun muassa Java-ohjelmointikieltä. Muita tuettuja ohjelmointikieliä ovat esimerkiksi C, C++ ja PHP. Ympäristöä kehitetään avoimen lähdekoodin lisenssillä.
IBM alkoi kehitellä Eclipseä vuonna 1993 ja vuonna 2001 Eclipse julkaistiin avoimen lähdekoodin lisenssille. Vuodesta 2004 ohjelman kehityksestä on vastannut säätiö Eclipse Foundation.
Eclipse on toteutettu pääasiassa Java-ohjelmointikielellä. Eclipse ei kuitenkaan käytä Javan käyttöliittymäkirjastoa, vaan sille on toteutettu oma kirjasto. Tämän takia Eclipse ei ole täysin alustariippumaton.
Eclipse-kehitysympäristöstä on useita eri jakelupaketteja, jotka on räätälöity eri kehittäjien tarpeisiin.
Perttilä (Lohja)
Perttilä on Lohjan 25. kaupunginosa.
Se sijaitsee keskustasta koilliseen, yhdystie 1125:n varrella. Maantieteellisesti Perttilä sijaitsee alueella, joka rajoittuu idässä Muijalan teollisuusaleueeseen, lännessä Puruskorventiehen, etelässä rataan ja pohjoisessa harjuun.
Tällä alueella asuu noin 1200 taloutta, asutuksen ollessa enimmäkseen omakoti- ja rivitaloja. Perttilässä on koulu (Perttilän ala-aste), päiväkoteja sekä talvisin jäädytettävä hiekkajalkapallokenttä.
Perttilässä ala-asteen vierellä sijaitsee grillikioski A-oikeuksin. Grillikioskilla on myös Veikauksen ja FinnToton pelipisteet.
Perttilässä toimii koulun- ja päiväkodin vanhempainyhdistys sekä Perttilä-seura.
Jack Daniel’s
Jack Daniel’s on tunnettu tennesseeviskiä valmistava yhdysvaltalainen tislaamo, jonka Jack Daniel’s -merkkiset viskit tunnetaan ympäri maailmaa neliskanttisista pulloistaan ja mustavalkoisista etiketeistään. Kyseisen viskin valmistamisen aloitti Jasper Newton ”Jack” Daniel vuonna 1866 tai vasta vuonna 1875. Asiasta ei ole täyttä varmuutta. Lynchburgissa Tennesseen osavaltiossa päämajaansa pitävän yrityksen on omistanut Brown-Forman Corporation -monialayritys vuodesta 1957. Jasper Newton ”Jack” Daniel syntyi vuonna 1846 ja kuoli vuonna 1911 verenmyrkytykseen.
Jack Daniel’s on perinteistä yhdysvaltalaista maissiviskiä, ja se tunnetaan erittäin terävästä ja erottuvasta maustaan, joka eroaa suuresti perinteisistä skottiviskeistä. Jotkut pitävät Tennessee-viskeihin kuuluvaa Jack Daniel’sia virheellisesti bourbonina.
Jack Daniel’s valmistaa Jack & Colana tunnettua valmista viskikolaa sekä Jack Daniel’s Tennessee Goldia ja lukemattomia muita juomasekoituksia.
Jack Daniel’s liitetään brändinä usein amerikkalaiseen moottoripyöräkerhokulttuuriin ja rockmusiikkiin, muun muassa hard rock -yhtye Mötley Crüe, Lemmy Kilmister (Motörhead) ja Slash (Guns N’ Roses) tunnettiin 1980-luvulla Jack Daniel’sin suurkuluttajina.
Dengue Fever
Dengue Fever on kambodžalais-yhdysvaltalainen rock-vaikutteista maailmanmusiikkia esittävä yhtye. Se perustettiin Los Angelesissa ja nimettiin englannin kielen denguekuumetta tarkoittavan sanan mukaan.
Dengue Feverin ensimmäinen albumi oli "Dengue Fever" (2003), jota seurasi "Escape from Dragon House" (2005). Sen lisäksi yhtyeen kappaleita on ollut erinäisillä kokoelmalevyillä, kuten World Music Networkin "The Rough Guide to Planet Rockilla".
Lahti–Loviisa-rata
Lahti–Loviisa-rata on Suomen rataverkon yksiraiteinen osuus Lahden rautatieasemalta, Lahdesta, Loviisaan, jonka eteläinen päätepiste on Valkon satamassa sijaitseva Loviisan sataman ratapiha.
Rataosuuden raideleveys muutettiin 750 millimetrin kapearaiteisesta rautatiestä 1 524 millimetrin leveäraiteiseksi vuonna 1960. Kapearaiteisena rautatie tunnettiin nimellä Loviisan–Vesijärven rautatie, jolloin sen varrella oli 19 liikennepaikkaa.
Rataosa on sähköistämätön, eikä siellä ole käytössä automaattista junien kulunvalvontatekniikkaa. Henkilöjunaliikenne loppui 1970-luvulla, ja nykyisin radalla on vain tavaraliikennettä ja satunnaisesti museojunaliikennettä kesäisin matkustajajunalla.
John Backus
John Warner Backus (3. joulukuuta 1924, Philadelphia – 17. maaliskuuta 2007) oli yhdysvaltalainen tietojenkäsittelytieteilijä. Hänet tunnetaan ensimmäisen korkean tason ohjelmointikielen, FORTRANin, kehittäjänä. Hän kehitti myös BNF-esitysmuodon, joka on nykyään vakiintunut tapa ohjelmointikielien kielioppisääntöjen esittämiseen.
Backus työskenteli IBM:llä useita vuosikymmeniä ja sai "IBM Fellow'n" arvonimen. Turing-palkinto hänelle myönnettiin vuonna 1977. Hän jäi eläkkeelle vuonna 1991 ja kuoli 82 vuoden iässä vuonna 2007.
Walter Hunt
Walter Hunt (1796-1859) oli yhdysvaltalainen mekaanikko, joka asui New Yorkissa. Hunt teki monia merkittäviä keksintöjä: mm. hakaneula ja ompelukone ovat hänen keksimiään.
...Make You Breathe
...Make You Breathe on ruotsalaisen Takida-yhtyeen ensimmäinen kokopitkä albumi. Levy julkaistiin 5. huhtikuuta 2006. Yhtyeellä oli tuohon aikaan levytyssopimus Ninetone Recordsin kanssa.
Blaze Bayley (yhtye)
Blaze Bayley on Blaze Bayleyn, entisen Iron Maidenin laulajan, vuonna 1999 perustama yhtye. Yhtyeen musiikki on raskailla kitarariffeillä soitettua heavy metalia. Yhtyeen levyt ovat saaneet yleisesti hyviä arvosteluja metallimedioissa, mutta suuren yleisön tietoisuuteen ei yhtye ole päässyt. Yhtye soittaa keikoilla pääosin omaa tuotantoaan, mutta myös joitain Iron Maidenin ja Wolfsbanen Blaze Bayleyn aikaisia levytyksiä. Vaikka yhtye tunnetaankin suurimmaksi osaksi sen vuoksi, että Blaze Bayley on entinen Iron Maidenin laulaja, se on myös onnistunut saamaan omia, Iron Maidenistä riippumattomia kuulijoita.
Blaze Bayley ilmoitti maaliskuun 31. päivänä 2011, että tästedes hän esiintyy sooloartistina keikkamuusikoiden kanssa.
Silicon Messiah (2000)
Levy julkaistiin 22. toukokuuta.
Tenth Dimension (2002)
Levy julkaistiin 15. tammikuuta 2002.
As Live as it Gets (2003)
Levy julkaistiin 25. maaliskuuta 2003.
Blood And Belief (2004)
Levy julkaistiin 26. huhtikuuta 2004.
The Man Who Would Not Die (2008)Levy julkaistiin 7. kesäkuuta 2008.
Promise and Terror (2010)
Levy julkaistiin 1. helmikuuta 2010.
The King of Metal (2012)
Levy julkaistiin 8. maaliskuuta 2012.
Infinite Entanglement (2016)
Levy julkaistiin 1. maaliskuuta 2016.
Uimapuku
Uimapuku on uidessa tai aurinkoa otettaessa pidettävä vaatekappale.
Miehet pitävät useimmiten vyötärölle ulottuvia uimahousuja.
Naisten uimapuku on yleensä vartalon lanteilta rintoihin peittävä "kokouimapuku" tai kaksiosainen bikiniuimapuku, jossa on housuosa ja rinnat peittävä liiviosa. Housuosa voi olla myös pakaroiden väliin jäävä string-mallinen (tangat). Toisinaan länsimaissa naiset esiintyvät uidessa myös pelkissä housuissa rinnat paljaina (ns. yläosaton uimapuku).
Useat musliminaiset käyttävät vartalon peittävää burkinia.
Urheilussa naiset käyttävät yleensä kokouimapukua.
Miehet käyttävät usein uimahousuja, mutta kilpauimarimiehet käyttävät välillä myös koko vartalon peittäviä uimapukuja sekä vettähylkiviä teknisiä kilpauimapukuja vedenvastuksen vähentämiseksi.
Lagos (Portugali)
Lagos on kunta Algarven alueella Portugalin eteläosassa. Sen väkiluku oli 31 049 vuonna 2011. Lagosin tärkeimmät elinkeinot ovat kalastus ja matkailu.
Nigerian entinen pääkaupunki Lagos on nimetty Portugalin Lagosin mukaan. Lagosissa käytiin vuonna 1759 Lagosin taistelu.
Chorus Cathedralis Iuniorum
Chorus Cathedralis Iuniorum on Turun tuomiokirkon poikakuoro.
Turun evankelis-luterilaisen seurakuntayhtymän musiikkitoimikunta perusti kuoron vuonna 1987. Kuoron suojelija on arkkipiispa Tapio Luoma.
Kuoron tämänhetkinen johtaja on tenori Director Cantus Heikki Rainio. Hän on toiminut taiteellisena johtajana vuodesta 1996. Kuorossa laulaa kahtisenkymmentä 8–20-vuotiasta poikaa ja miestä. Harjoituksia on kahdesti viikossa; erilliset stemmaharjoitukset sekä yhteisharjoitus. Ohjelmaan kuuluu muutamia viikonloppuleirejä ja erilliset talvi- ja kesäleirit. Vuonna 2012 kuoro täytti 25 vuotta.
Kuoro esittää a cappella -ohjelmistoa ja muun muassa Mozartin, Schubertin ja Bachin kuoroteoksia.
CCI:n kotisivut
Nuoliristi-puolue
Nuoliristi-puolue () oli unkarilainen kansallissosialistinen ja antisemitistinen puolue, jonka useat radikaaliryhmät perustivat 1939.
Nuoliristi nousi natsien tukemana valtaan 1944 Saksan miehitettyä erillisrauhaan pyrkineen Unkarin ja syrjäytettyä Miklós Horthyn hallituksen.
Nuoliristin johtajana toimi Ferenc Szálasi, ja puolue syyllistyi valta-aikanaan mm. Unkarin juutalaisväestön tuhoamiseen. Venäläisten vallattua maan 1945 useat puolueen johtajista, mm. Szálasi ja sisäministeri Gábor Vajna tuomittiin näytösoikeudenkäynneissä kuolemaan ja teloitettiin.
Nuoliristin nimi tuli sen omaksumasta symbolista, joka kuvasi toivetta Unkarin laajentumista kaikkiin ilmansuuntiin Trianonin rauhan jälkeen.
Petrified Forestin kansallispuisto
Petrified Forestin kansallispuisto sijaitsee Koillis-Arizonassa, Interstate 40:n lähistöllä Holbrookin ja Navajon välissä. Puisto saa nimensä kivettyneistä puista, joita alueella on valtava määrä. Pääasiassa puut ovat "Araucarioxylon arizonicum" -lajia. Puisto koostuu kahdesta osasta: pohjoispuolella pääsee ihailemaan moniväristä maisemaa joka tunnetaan nimellä Painted Desert, eteläpuoli puolestaan sisältää useita kivettyneiden puiden keskittymiä.
Petrified Forest sai kansallisen monumentin statuksen 8. joulukuuta 1906. Painted Desert lisättiin alueeseen myöhemmin, ja 9. joulukuuta 1962 alue nimettiin kansallispuistoksi.
Puisto on pinta-alaltaan 885 km², ja liikkuminen onnistuu parhaiten autolla. Patikointimahdollisuudet ovat hyvin rajatut – alueen pisin patikkareitti on vähän yli 2 mailia pitkä. Patikointi ja leiriytyminen alueella on luvanvaraista.
Gábor Vajna
Gábor Vajna (4. marraskuuta 1891 Kézdivásárhely, Itävalta-Unkari – 12. maaliskuuta 1945 Budapest, Unkari) oli unkarilainen poliitikko.
Gábor Vajna kuului nuoliristi-järjestöön ja hän tuli vuonna 1944 sisäministeriksi Ferenc Szálasin hallitukseen. Hän oli vastuussa tuhansien unkarinjuutalaisten kuolemasta. Vajna asetettiin sodan jälkeen kansantuomioistuimen eteen ja tuomittiin kuolemaan rikoksista ihmiskuntaa vastaan. Hänet hirtettiin 12. maaliskuuta 1945 yhdessä Szálasin, Károly Beregfyn ja József Geran kanssa.
Rockstar North
Rockstar North Limited (aiemmin DMA Design Limited) on tietokone- ja videopelejä kehittävä yritys Edinburghista, Skotlannista. Yritys on osa Rockstar Gamesia, jonka puolestaan omistaa Take Two Interactive Software. Yritys on nykyään parhaiten tunnettu suositusta "Grand Theft Auto" -pelisarjasta. Vuonna 1990 sama ryhmä julkaisi myös kaikkien aikojen tunnetuimpiin tietokonepeleihin kuuluneen "Lemmingsin".
Ryhmä aloitti taipaleensa ampumapeleillä "Menace" (1988) ja "Blood Money" (1989) sekä futuristisella urheilupelillä "Ballistix" (1989). Seuraavana vuorossa oli jo "Lemmings". Ryhmä teki 1990-luvulla vielä kaksi muuta erittäin tunnettua Amiga-peliä "Lemmingsin" jälkeen: "Walker" (1993) ja "Hired Guns" (1993). "Walkerissa" ohjataan hiiren ja näppäimistön avulla suurta taistelurobottia ja "Hired Guns" on kevyt, kolmiulotteinen tietokoneroolipeli, jossa kullakin neljästä pelihahmosta oli oma ikkunansa ruudulla.
Ferenc Szálasi
Ferenc Szálasi (s. 6. tammikuuta 1887 Kassa, Itävalta-Unkari – 12. maaliskuuta 1946 Budapest, Unkari) oli unkarilainen poliitikko, Nuoliristin johtaja ja Unkarin pääministeri 1944–1945.
Szálasi värväytyi nuorena armeijaan ja taisteli ensimmäisessä maailmansodassa. Hän toimi 1930-luvulla Unkarin armeijan pääesikunnassa ja lähti 1930-luvulla mukaan politiikkaan. Hän perusti 1935 kansallisen tahdon puolueen, jonka ohjelmaan kuului rasismi ja unkarilainen kiihkoisänmaallisuus. Hallitus kielsi puolueen, mutta 1937 Szálasi perusti uuden, Unkarin kansallissosialistisen puolueen. Turvallisuuspoliisi pidätti Szálasin. 1940 Szálasi vapautui vankilasta ja nousi Nuoliristin johtajaksi. Nuoliristi kaappasi vallan lokakuussa 1944 ja aloitti terrorikampanjan, joka oli suunnattu juutalaisia ja toisinajattelijoita vastaan. Nuoliristillä oli läheiset yhteydet muun muassa Adolf Eichmanniin, joka siirrätti satojatuhansia juutalaisia Puolan alueelle perustetuille keskitysleireille.
Kun venäläiset valtasivat Unkarin alkuvuodesta 1945, Nuoliristi hävisi, ja osa sen johtomiehistä pakeni. Szálasi pidätettiin sodan lopussa Saksassa, kuljetettiin Unkariin ja asetettiin kansantuomioistuimen eteen Budapestissa. Hänet tuomittiin kuolemaan sotarikoksista ja rikoksista ihmiskuntaa vastaan ja hirtettiin maaliskuussa 1946.
Carol Shields
Carol Ann Shields (o.s. "Warner", 2. kesäkuuta 1935 Oak Park, Illinois, Yhdysvallat – 16. heinäkuuta 2003) oli kanadalainen kirjailija. Hän julkaisi useita romaaneja, joista "Larryn juhlat" sai vuonna 1998 Orange-palkinnon. "Kivipäiväkirjat" oli Booker-palkintoehdokkaana vuonna 1993 ja sai samana vuonna Pulitzer-palkinnon. Shields julkaisi myös kolme novellikokoelmaa. Hänen Jane Austen -elämäkertansa sai Charles Taylor -tietokirjapalkinnon vuonna 2002.
Shields vietti lapsuutensa Chicagossa, mutta muutti Kanadaan 1957 avioiduttuaan kanadalaisen tekniikanopiskelijan Donald Hugh Shieldsin kanssa. Perheeseen syntyi yksi poika ja neljä tytärtä. Shields toimi yliopistouransa aikana muun muassa Winnipegin yliopiston kanslerina ja Manitoban yliopiston professorina.
Vuonna 1998 Shields sai Order of Canadan Officer-kunniamerkin ja vuonna 2002 korkeimman Companion-kunnimerkin. Vuonna 1998 hänet nimitettiin myös Royal Society of Canadan jäseneksi ja vuonna 2001 hän sai Order of Manitoban kunniamerkin.
Shieldsin romaaneja ja novelleja on julkaistu suomeksi Otavan kirjasto -sarjassa.
Automaatioasentaja
Automaatioasentajan tavanomaisia työtehtäviä ovat mm. "mittaus- ja säätöpiirien asennus, huolto-, viritys- ja kunnossapito". Automaatioasentajalta vaaditaan järjestelmien ja logiikoiden ohjelmointikykyä sekä toiminnallisten kokonaisuuksien ymmärtämistä. Automaatioasentajat työskentelevät paljon asennusliikkeissä, jotka tekevät "avaimet käteen" -palveluja. Automaatioasentajan koulutus sisältää myös paljon elektroniikkaa, sähkötekniikkaa sekä fysiikkaa. Automaatioasentajan peruskoulutuksen rinnalla voi suorittaa myös ylioppilastutkinnon (kaksoistutkinto).
Poikakuoro Pirkanpojat
Poikakuoro Pirkanpojat on Tampereella toimiva Tampereen tuomiokirkon poikakuoro, joka on perustettu vuonna 1970. Kuoro on klassinen neliääninen (SATB) poikakuoro. Sen laulajat tulevat Pirkanmaalta. Kuoron ohjelmistossa on muun muassa J.S. Bachin ja W.A. Mozartin musiikkia, isänmaallista musiikkia sekä pop-lauluja. Kuoron esikuvana on ollut helsinkiläinen Cantores Minores, jossa useat sen ensimmäisistä johtajista ovat laulaneet. Kuoron johtajina ovat toimineet Jarmo Kokkonen, Martti Kivivuori, Hannu-Heikki Hakulinen, Markku Ylipää, Olli-Taavetti Kankkunen ja Jussi Kauranen. Nykyinen johtaja Jouni Rissanen aloitti kuoron päätoimisena taiteellisena johtajana vuonna 2011. Pirkanpojat on ensimmäisenä poikakuorona valittu Yleisradion vuoden nuorisokuoroksi kaudella 2006–2007.Pirkanpoikien kotisivut
Pirkanpojat facebookissa
Rauman Poikakuoro
Rauman Poikakuoro on vuonna 1955 perustettu Raumalla toimiva Suomen toiseksi vanhin poikakuoro.
Kuoro perustettiin Rauman Mieslaulajien yhteyteen Pauli Talvion aloitteesta, mutta itsenäistyi 1975. Kuoroa johti Erkki Tallila aina vuoteen 1991. Guido Ausmaa johti kuoroa vuodesta 1992, Juha Järvinen vuosina 2002–2004, vuosina 2004-2009 Anne-Elise Mattila-Anttila, vuosina 2009-2012 Rami Mattila ja vuosina 2012-2015 Lasse Selänne. Nykyisin kuoroa johtaa Niiki Nuutinen ja Timo Katila.
Suomalainen Poikakuoro
Suomalainen Poikakuoro perustettiin 1995 Laulu-Miesten ja Sibelius-Akatemian yhteistyöllä. Poikakuoron taiteellinen johtaja on Anna Toivakka. Kuoro harjoittelee viikoittain ja pitää myös lisäharjoituksia, leirejä ja sekä omia että tilauskonsertteja.
Liiketunnistin
Liiketunnistin on laite, joka tunnistaa liikettä. Niitä käytetään muun muassa murtohälyttimissä, automaattiovissa ja pihavaloissa.
Yleisessä käytössä on 4 lajia liiketunnistimia. Ne ovat:
Laite, joka tunnistaa lämpösäteilyn vaihtelut kohteen liikkeen ansiosta. Sisältää kuoren, linssin, valoherkän kennon ja piirin, joka käsittelee ja lähettää tiedon esimerkiksi releelle.
Sisältää kuoren, lähettimen, vastaanottimen ja tietoja käsittelevän piirin.
Mikäli vartioidussa kohteessa on esimerkiksi lemmikkieläimiä, on tarkoituksenmukaista, etteivät ilmaisimet reagoisi niihin. Ongelma järjestyy säätämällä tunnistin vähemmän herkäksi tai sitten käyttämällä prosessorilla varustettua uudempaa ilmaisinta, joka pyrkii tunnistamaan liikkeen aiheuttajan. Lemmikkieläinten rakennuksessa liikkumisesta aiheutuva ongelma voidaan myös kiertää sillä, että rikosilmoittimelta jätetään kytkemättä liikeilmaisimet päälle lemmikin ollessa yksin kotona ja että pelkkää ulkokuorta, eli ovia ja ikkunoita, valvotaan. Markkinoilla on myös tunnistimia, jotka jättävät lattiatasosta n. 1,2 metrin korkuisen tyhjän valvomattoman alueen, jolloin isokin lemmikki voi liikkua vapaasti huoneistossa.
Vetelin Poikakuoro
Vetelin Poikakuoro perustettiin 1985 johtajanaan "Simo Kangas". Poikakuorossa on 70 laulajaa Vetelistä ja ympäristöstä. Laulajat ovat jakautuneet tasaisesti kaikkiin ääniin. Ohjelmistossa on hengellisiä ja maallisia lauluja.Vetelin Poikakuoron kotisivut
Tampereen punakaarti
Tampereen punakaartin rykmentti oli Suomen sisällissodan aikana 1918 Tampereella toiminut punakaartien yksikkö. Se kuului Hugo Salmelan pohjoisen rintaman yleisesikunnan ja K. M. Evän piiriesikunnan alaisuuteen. Tampereen punakaartin kokoonpano 1918:
Rykmentin päällikkö Vihtori Ekholm
Muut jäsenetKomppanianpäälliköt
Päällikkö Herman Kanth
Komppanian päällikötPäälliköt Kalle Halme ja Kalle Vilander
KomppanianpäällikötPäällikkö August Koskinen, kaatunut Lahdessa
KomppanianpäällikötKomppanianpäällikötPäällikkö Jalo Nieminen
Fridri Adelberg
Niilo Kustaa HeinonenArthur Johansson
Päällikkö Halme, Kalle
Komppanian päälliköitäPäällikkö
Emil Lintula
Komppanian päälliköitäKomissaaritYlipäällikkö Aatto Koivunen
Komppanianpäälliköitä:Naiskaarti
Päällikkö Hilma KoivunenKuvia punakaartilaisista löytyy ainakin:
http://siiri.tampere.fi
http://www.yksityisetkeskusarkistot.fi/kark
Sotasurmat-sivusto
http://vesta.narc.fi/cgi-bin/db2www/sotasurmaetusivu/main?lang=fi
Grzegorz Rasiak
Grzegorz Rasiak (s. 12. tammikuuta 1979 Puola) on puolalainen maajoukkuejalkapalloilija, joka pelasi hyökkääjänä.
Rasiak kuului Puolan maajoukkueeseen Saksan MM-kisoissa 2006 mutta pääsi pelaamaan vain kolmannen alkulohko-ottelun viime minuuteille. Ennen MM-kisoja Rasiakilla oli tilillään 30 A-maaottelua, joissa hän oli tehnyt kahdeksan maalia.
Markus Jämsen
Markus Jämsen on suomalainen muusikko, joka soittaa kitaraa yhtyeissä Swallow the Sun ja Rautakello.